**IN MEMORIAM - DR. RASTKO DIVJAK ( 1940 - 2023)**

Opraštamo se danas od našeg kolege Dr Rastka Divjaka, dugogodišnjeg i začasnog

člana Hrvatskog društva umirovljenih liječnika Hrvatskog liječničkog zbora.

Dr Divjak rođen je 22. prosinca 1940. godine u Prnjavoru, Bosna i Hercegovina, gdje je njegov otac bio

u državnoj službi kao financijski revizor na željeznici, pa se obitelj često selila. Ubrzo nakon rođenja,

u vihoru II. svjetskog rata, ostaje bez oca kojega zapravo nikada nije ni upoznao.

Stoga mu je djetinjstvo bilo teško, rođen kao treće od četvero djece, trebalo je pomagati obitelji u

teškim poratnim godinama. Osnovnu školu i gimnaziju završio je u Slavonskom Brodu.

Kao odličan učenik dobio je vojnu stipendiju za nastavak školovanja u Zagrebu, gdje upisuje i

diplomira na Medicinskom fakultetu. Na fakultetu upoznaje suprugu Dragicu, zaljubio se i

ostao u Zagrebu do kraja života. U braku su dobili dvoje djece, kćer i sina, a veliku radost u život

su mu donijeli unuka i unuk. U slobodno vrijeme naročito je volio šah, bio vrsni šahist i sudjelovao

i pobjeđivao na amaterskim turnirima. Interes za šah prepoznao je i poticao u svom unuku.

Osim šaha volio je plesati tako da je na ljetovanjima u Zadru učio svoju unuku kako se pleše.

Izrazito je bio povezan za svog punca i punicu te se rado sjećao zajedničkih trenutaka u Delnicama,

gdje je odlučio da bude sahranjen.

Cijeli životni i radni vijek posvetio je poslu i svojim pacijentima.

Nakon diplome na Medicinskom fakultetu Sveučilišta u Zagrebu, obavlja pripravnički staž u

Našicama, upisuje specijalizaciju pneumoftizeologije , te kao specijalist za plućne bolesti

i tbc radi u Zagrebu u Bolnici Kunišćak. Pohađao je više stručnih tečajeva i seminara iz pulmologije,

sudjelovao na brojnim kongresima iz područja pulmologije.

U Kliničkoj bolnici Dubrava , na Pulmološkom odjelu, radi od njenog otvaranja, cijeli radni vijek.

Tu mu je bio drugi dom koji nije napuštao niti za vrijeme Domovinskog rata.

Posebni medicinski interes bila mu je alergologija.

Svi koji ga se sjećaju pamtit će ga kao društvenu i vedru osobu, uvijek spremnu za šalu i druženje

ali i pomoć svakome kome je bila potrebna.

Dragi kolega Rastko, žao nam je da nas je Tvoja bolest razdvojila posljednjih mjeseci, ali

pamtit ćemo Te po vedrini , druženju i prijateljstvu, na kojima Ti zahvaljujemo.

Počivao u miru!